section_heading: Predsjednik Eisenhower
paragraph_text: [[Datoteka:Dwight Eisenhower Nikita Khrushchev and their wives at state dinner 1959.png|250px|mini|lijevo|Predsjednik Eisenhower s Nikitom Hruščovom i njihovim suprugama.]] Eisenhower je svoj mandat započeo u skladu s imageom gorljivog antikomunista, stvorenog u izbornoj kampanji. Za državnog sekretara je imenovao Johna Fostera Dullesa, jastreba i tvorca doktrine prema kojoj SAD ne samo da su imale dužnost svim sredstvima zaustaviti širenje komunizma po svijetu, nego obarati već postojeće komunističke države.